Tenishia Thornton ta’ 14-il sena għamlet isem fl-Istorja tal- Weightlifitng Malti fi tmiem il ġimgha billi mhux biss kienet l-ewwel Maltija li kkompetit fil-Kampjonati Ewropej U15, iżda wkoll kissret żewġ rekords Ewropej ta’ taħt il-15-il sena. Thornton spiċċat fil-ħames post fil-fażi snatch u s-sitt post ‘overall` f’dawn il-kampjonati f’Eilat, fl-Israel. Hi irnexxielha terfa’ snatch personali enormi ta’ 56 kilo fil-kategorija tal-45 kilogramma. Hi kompliet it-tieni parti tal-clean & jerk fejn fit-tieni tentattiv tagħha refgħet 68 kilo, li kienet tajba biżżejjed biex tispiċċa fil-ħames post ġenerali f’dan l-avveniment internazzjonali ewlieni. Ir-riżultat impressjonanti tagħha kiser 14-il rekord nazzjonali fil-kategoriji U15, U17, Junior u Senior. Din kienet l-aħħar kompetizzjoni ta’ Thornton għal din is-sena u se tkun qed tipprepara għas-sena d-dieħla.